b'\n_START_ARTICLE_\nTirtaios\n_START_SECTION_\nLIRIKA\n_START_PARAGRAPH_\nTirtaj je bil prete\xc5\xbeno elegi\xc4\x8dni pesnik. Elegijo lahko opi\xc5\xa1emo kot\xc2\xa0\xc2\xbbvariacijo juna\xc5\xa1kega heksametra, ki se nagiba proti lirski poeziji\xc2\xab. Juna\xc5\xa1ki heksameter je uporabljal Homer, katerega fraze in jonski besednjak so postali temelj Tirtajevih verzov, kljub temu, da so bili napisani za dorsko govore\xc4\x8de spartansko ob\xc4\x8dinstvo. To dokazuje, do kak\xc5\xa1ne\xc2\xa0\xc2\xbbmere so do takrat jonski epi med Grki ustvari kulturno enotnost, ki je presegla dialekte in etni\xc4\x8dno rivalstvo\xc2\xab. Uporaba jonskega besednjaka je toliko bolj presenetljiva zato, ker je z njim Tirtaj dal glas nacionalni voja\xc5\xa1ki etiki, zna\xc4\x8dilni za Sparto. Njegovi verzi so bili verjetno peti pri gostijah, med voja\xc5\xa1kimi operacijami ter med pohodi. Vendar pa je edini verz, ki se je ohranil iz kora\xc4\x8dnih pesmi (\xe1\xbc\x98\xce\xbc\xce\xb2\xce\xb1\xcf\x84\xce\xae\xcf\x81\xce\xb9\xce\xb1), napisan v anapestu in vklju\xc4\x8duje dorizme, njegova avtenti\xc4\x8dnost pa je vpra\xc5\xa1ljiva. Elegije, ki so bile prepevane med voja\xc5\xa1kimi pogostitvami, spadajo k tradiciji simpozijskega pesni\xc5\xa1tva, ob enem pa sodijo tudi v zvrst pesmi namenjenih borbeni spodbudi. Zna\xc4\x8dilnosti te zvrsti sta posvojitev jezika in tematike iz homerskih epov. Tak primer so besede Tirtaja 10.1-2 (\xc2\xbbZakaj lepo mo\xc5\xbeu je umreti med prednjimi borci, ko se za dom bojuje,\xc2\xab), ki nedvomno odmevajo Hektorjev govor v 15.494-7 Homerjeve Iliade: (\xc2\xbbIn kdorkoli zadet od izstrelka ali potol\xc4\x8den od me\xc4\x8da najde svojo smrt in usojen konec, naj umre. Saj ni nespodobno nekomu, da umre v obranu zemlje o\xc4\x8dakov\xc2\xab\xc2\xa0) Verjetno je, da Tirtaj v tak\xc5\xa1nih trenutkih namenoma namiguje na Homerja iz politi\xc4\x8dnih razlogov: glede na to, da je bila njegova poezija, tako kot tudi poezija drugih arhai\xc4\x8dnih avtorjev, najverjetneje izvajana v kontekstu aristokratskih simpozijev, je njegovo sklicevanje na epsko juna\xc5\xa1tvo je slu\xc5\xbeilo kot opevanje elitnih sta\xc5\xbeev njegovega aristokratskega ob\xc4\x8dinstva.'